Namibískir sjómenn sem misstu störf sín árið 2015 eftir verkfall mótmæltu í borginni Walvis Bay í dag . Þeir kröfðust þess að Bernhardt Esau , fyrrverandi sjávarútvegsráðherra landsins , verði áfram í gæsluvarðhaldi vegna rannsóknar á mútugreiðslum Samherja til að öðlast fiskveiðiréttindi í landinu . Dómstóllinn féllst rétt í þessu á gæsluvarðhald yfir sex manns fram í febrúar 2020 að því fram kemur hjá namibíska fjölmiðlinum Informanté . Sjómennirnir segja að brottrekstur þeirra í kjölfar verkfalls hafi verið óréttmætur . 25 sjómenn úr þeirra röðum hafa látist síðan þá , að því segir í umfjöllun blaðsins The Namibian . Leiðtogi verkalýðsfélags þeirra sagði þá gera kröfu um að Esau sæti gæsluvarðhaldi þar til réttarhöld yfir honum fara fram . Esau var einn af sex mönnum sem handteknir voru vegna málsins , sem Stundin , Kveikur , Wikileaks og Al Jazeera upplýstu um í nóvember . Mótmæli brutust út við dómshúsið í Windhoek í dag þegar fjallað var um gæsluvarðhald sexmenninganna . Á meðal þeirra handteknu eru Sacky Shanghala , fyrrverandi dómsmálaráðherra , og frændurnir James og Tamson „ Fitty “ Hatuikulipi , sem kallaðir voru „ hákarlarnir “ og komu til Íslands á vegum Samherja . Munu þeir allir vera í haldi til 20. febrúar . Andlegt líf á Íslandi Bergsveinn Birgisson rithöfundur segist hafa vaknað upp við vondan draum í Samherjamálinu því það sýni að íslenskt samfélag samanstandi í raun af herrum og þrælum . Þorbjörn Þórðarson til ráðgjafar Samherja Fréttamaðurinn fyrrverandi bætist í hóp þeirra aðila sem veita Samherja aðstoð í kjölfar uppljóstrana um mútugreiðslur í Namibíu .